34. ΒΑΣΙΛΙΚΟΝ ΔΙΑΤΑΓΜΑ της 30/31 Δεκ. 1964 (ΦΕΚ Δ΄ 198) Περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των περιχώρων αυτού». Έχοντες υπ’ όψιν τας διατάξεις του από 17.7.1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν, και δη του άρθρ. 9 αυτού, την υπ’ αριθ. Α. 20669/22.2.64 απόφασιν του Υπουργού Δημ. Έργων «περί εξουσιοδοτήσεως του Υφυπουργού Δημ. Έργων δι’ άσκησιν αρμοδιοτήτων» (ΦΕΚ 77/Β΄) και ιδόντες την υπ’ αριθ. 38/1964 γνωμοδότησιν του Γενικού Συμβουλίου Δημ. Έργων, ως και την υπ’ αριθ. 816/1964 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: Άρθρ.1.-Οι κατά το άρθρ. 1 παρ. 1 του από 18.2.58 Β.Δ/τος «περί αναθεωρήσεως του Β.Δ/τος κλπ.» «περί ύψους οικοδομών Πειραιώς και των περιχώρων αυτού» (ΦΕΚ 33 Α΄), ως τούτο ετροποποιήθη δια του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των «περί ύψους οικοδομών Πειραιώς κλπ.» (ΦΕΚ 129/Α΄), του από 17.4.1963 Β.Δ/τος «περί τροποποιήσεως του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 76/Δ΄) και του από 20.4.1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 56/Δ) τομείς υψών των οικοδομών της πόλεως Πειραιώς, τροποποιούνται εις τμήματα αυτών, ως εμφαίνεται εις το υπό του Υφυπουργού Δημ. Έργων τεθεωρημένον δια της υπ’ αριθ. Ε.38693/1964 πράξεως αυτού πρωτότυπον διάγραμμα υπό κλίμακα 1:10.000, ούτινος συνοπτικόν αντίτυπον δημοσιεύεται κατωτέρω. Το διάγραμμα τούτο ετροποποιήθη ως προς τα όρια των τομεών Ζ και Ι, δι’ ετέρου διαγράμματος, συνημμένου εις το Β.Δ. 16/25 Ιουν. 1969 (ΦΕΚ Δ΄ 126). Άρθρ.2.-Το δια του από 20.4.1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 56 Δ΄/64) επεκταθέν τμήμα του τομέως Λ, (περιοχή Ν. Φαλήρου) μετονομάζεται εις τομέα Λα, ως εν τω εν άρθρ. 1 του παρόντος σχεδιαγράμματος εμφαίνεται. Σελ. 490,26(ε) 362-152 Άρθρ.3.-Καταργείται το άρθρ. 2 του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των Περιχώρων αυτού και καθορισμού μεγίστου συντελεστού κατ’ επιφάνειαν εκμεταλλεύσεως» (ΦΕΚ 129/Δ΄). Άρθρ.4.-Πάσα διάταξις αντικειμένη προς τας διατάξεις του παρόντος καταργείται. Εις τον αυτόν επί των Δημ. Έργων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 